El municipi acull este divendres l'últim Fem comboi de L’Alqueria Blanca
08 d’abril 2021

![Imagen 1](/media/thpdsvxp/c-alqueria-blanca.jpg)

L'última trobada digital de _Fem comboi_ de _L’Alqueria Blanca_ es donarà cita a la ciutat de Sagunt divendres que ve 9 d'abril, la qual ha sigut triada com a amfitriona per a finalitzar esta activitat. En el programa participarà l'alcalde de Sagunt, Darío Moreno, juntament amb Iris Lezcano (Annitín), Chus Lacort i totes aquelles persones que ho desitgen a partir de les 20.00 hores.

Així mateix, es tracta de l'última oportunitat per a conversar en directe amb una de les protagonistes de _L’Alqueria Blanca_ en els xarxes socials oficials d'À Punt i de _L’Alqueria Blanca_ (Facebook, Twitter i YouTube). A més, també es podrà seguir des del compte de Facebook del Gabinet de Comunicació de l'Ajuntament de Sagunt ([htt](https://www.facebook.com/AytoSaguntoCom)ps://www.facebook.com/AytoSaguntoCom)

En este sentit, amb el _Fem comboi_ d'este divendres s'han fet set trobades que buscaven agrair i donar protagonisme a les seguidores i els seguidors de _L’Alqueria Blanca_ en un espai virtual de trobada amb actors i actrius de la sèrie. Així mateix, amb l'emissió del divendres amb Iris Lezcano finalitzen els _Fem comboi_, en els quals han estat com a convidats: Carme Juan, Ferran Gadea, Àlex Gadea, Òscar Ramos, Lola Moltó i María Maroto.

D'altra banda, _Fem comboi_ ha tingut fins al moment més de 45.400 reproduccions en el conjunt de les xarxes socials. Tots els programes estan disponibles en els comptes oficials de Facebook, Twitter i YouTube d'À Punt i de _L’Alqueria Blanca_. També en el web [alqueriablanca.apuntmedia.es](http://alqueriablanca.apuntmedia.es/) es poden veure tots els _Fem comboi_ i continguts extra de la sèrie.

 ​

​

*   [](http://www.facebook.com/sharer.php?u=https://aytosagunto.es/va/actualitat/el-municipi-acull-este-divendres-l-ultim-fem-comboi-de-l-alqueria-blanca/ "Facebook")
*   [](http://twitter.com/share?url=https://aytosagunto.es/va/actualitat/el-municipi-acull-este-divendres-l-ultim-fem-comboi-de-l-alqueria-blanca/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-municipi-acull-este-divendres-l-ultim-fem-comboi-de-l-alqueria-blanca/ "Linked In")
*   [](mailto:?body=https://aytosagunto.es/va/actualitat/el-municipi-acull-este-divendres-l-ultim-fem-comboi-de-l-alqueria-blanca/)